שלום משאש (הזקן)

הרב שלום מְשָׂאשׂ (הזקן; ה'תקפ"ח, 1828 - ט' באייר ה'תרמ"ו, 1886) היה ראש ישיבה, דיין ומשורר במקנס במאה התשע עשרה. סבו של רבי שלום משאש רבה של ירושלים.

קורותיו
נולד לאביו רבי זכריסדר ייחוסו: רבי שלום ב"ר זכרי ב"ר מרדכי ב"ר זכרי ב"ר מסעוד ב"ר זכרי (מן הגנזים יט, עמ' רי). במקנס שבמרוקו, למד בישיבות העיר. בשלהי שנת תר"ו, נשא את דונה בת רבי שלום עטייא. החל משנת תר"י החל ללמד תלמידים לימודי ש"ס בעיון, יחד עם אחיו הצעיר רבי דוד, בין תלמידיו נמנה רבי שלמה שטרית.ראו מלכי רבנן חלק ב ערך רבי שלמה שטרית, בתוך: תקנות חכמי מכנאס ח"ב עמ' תריח. לאחר פטירת אשתו בכסלו תרכ"ו, נשא את ג'אמילא ביתו של רבי יעקב בירדוגו. חמיו רבי יעקב היה ידידו מנעוריו.הקדמת רבי יעקב בירדוגו לספר 'דברי שלום'. כמנהג רבים מחכמי מקנס דאז, רבי שלום הותיר מזכרת של רשימות פטירה של רבני מקנס בין השנים תר"ג-תרי"ד, רשימתו זו נדפסה על ידי אחיינו רבי יוסף משאש.אוצר המכתבים חלק א עמ' ע-עו.

סביב שנת תר"ל, התמנה לדיין בעיר. רבי שלום תיקן תקנות יחד עם חביריו הדיינים: רבי אברהם עמאר, רבי רפאל אבן צור, רבי יעקב בירדוגו ורבי שמואל עמאר. בית הדין תיקן תקנות נגד הפרזה במותרות באירועי שמחה, וכן נגד הפרזה בשליחת מתנות איש לרעהו, שכרוכה בהפסד מרובה ובמקרים רבים מתנות אלו היו חסרי תועלת.ראו: תקנות חכמי מכנאס ח"ב תקנות יח-יט.

 שיטתו בהלכה 
רבי שלום נטה לומר שכשיש מחלוקת באחרונים בכוונת השולחן ערוך והרמ"א, קשה מאד להכריע בראיות, ולכן ההכרעה צריכה להיות לפי דעת רוב הפוסקים: 

כתביו
רבי שלום כתב שיטות על הש"ס, ושאלות ותשובות רבות, אך רבים מהם אבדו.הקדמת רבי שלום משאש נכד המחבר לספר 'דברי שלום'.  קובץ מכתביו שהשתמר יצא לאור על ידי נכדו רבי שלום משאש:
 דברי שלו"ם - שאלות ותשובות, חידושי ש"ס, פיוטים.
אחיו רבי חיים משאש, נהג להרצות לו מחידושיו, והוסיף להביא מהוראותיו בכתביו.ראו: נשמת חיים על נחמיה (עמ' קמד); לקט הקמח אות ז, אות ל-לפנים משורת הדין, אות פ-פדיון.

משפחתו
אביו רבי זכרי הוליד שלשה בנים ששימשו ברבנות במקנס: רבי שלום משאש, רבי דוד משאש, ורבי חיים משאש (אביו של רבי יוסף משאש).ראו: אוצר המכתבים חלק א סימן קפב. לרבי שלום נולדו מאשתו הראשונה שתי בנות: ריינא (נישאה לרבי שלמה שטרית, מדייני העיר מקנס) ורבקה. מאשתו השנייה ג'אמילא נולד בנו יחידו רבי מימון אביו של רבי שלום משאש רבה של ירושלים.הקדמת רבי יוסף משאש ל'דברי שלום'. 
לקריאה נוספת
 ראו: הרב אברהם הלל, 'מזכרת הנפטרים של רבני המערב' בתוך: מן הגנזים חלק יט (עמ' קפח).
הערות שוליים

קטגוריה:מקנס: רבנים
קטגוריה:דיינים
שלום (הזקן)
קטגוריה:ילידי 1828
קטגוריה:נפטרים ב-1886